Diari Oficial de la Generalitat Valenciana


Sumari del DOGV 4896, del 02-12-2004 (2004/12261)

RESOLUCIÓ de 19 de novembre de 2004, de la Sotssecretaria de la Conselleria de Cultura, Educació i Esport, per la qual es disposa la publicació de l'acord de comanda de gestió celebrat entre la Conselleria de Cultura, Educació i Esport i la Conselleria de Territori i Habitatge de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4896

Data del DOGV
:   02-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12515


Data del document
:   19-11-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * delegació de poders

RESOLUCIÓ de 19 de novembre de 2004, de la Sotssecretaria de la Conselleria de Cultura, Educació i Esport, per la qual es disposa la publicació de l'acord de comanda de gestió celebrat entre la Conselleria de Cultura, Educació i Esport i la Conselleria de Territori i Habitatge de la Generalitat Valenciana. [2004/X12328]
  
La Conselleria de Cultura, Educació i Esport i la Conselleria de Territori i Habitatge han subscrit, amb data 8 de novembre de 2004, un Acord de Comanda de Gestió per mitjà del qual la Conselleria de Cultura, Educació i Esport encomana a la Conselleria de Territori i Habitatge la redacció i tramitació, amb caràcter urgent, dels instruments de planejament i de gestió urbanística precisos per a promoure la remodelació, ampliació i execució de les actuals instal·lacions de l'Institut Valencià d'Art Modern (IVAM) i, així mateix, la contractació i execució de les obres de demolició, com també la gestió de l'expedient expropiatori per a l'adquisició dels immobles afectats per la dita ampliació i el reallotjament dels ocupants legals de tals immobles.
  
En virtut del que disposa l'art. 15.3 de la Llei de Règim Jurídic de les Administracions Públiques i del Procediment Administratiu Comú, resolc que el present Acord de comanda de gestió, que se adjunta a esta resolució, siga publicat per a la seua eficàcia en el Diari Oficial de la Generalitat Valenciana.
  
València, 19 de novembre de 2004.- El sotssecretari: Carlos Alberto Precioso Estiguín.
  
Acord de comanda de gestió entre la Conselleria de Cultura, Educació i Esport i la Conselleria de Territori i Habitatge de la Generalitat Valenciana
  
A València, a 8 de novembre de 2004
  
Reunits:
  
D'una part, l'Hble. Sr. conseller de Cultura, Educació i Esport D. Alejandro Font de Mora Turón, facultat per a este acte en virtut de les competències atribuïdes pel Decret 183/2004, d'1 d'octubre, del Govern Valencià pel qual s'aprova el Reglament Orgànic i Funcional de la Conselleria de Cultura, Educació i Esport.
  
D'una altra part, l'Hble. Sr. conseller de Territori i Habitatge D. Rafael Blasco Castany, facultat per a este acte en virtut de les competències atribuïdes pel Decret 119/2003 d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Territori i Habitatge.
  
Ambdós parts, reconeixent-se recíprocament la capacitat d'obrar i obligar-se en virtut de la representació que ostenten,
  
Exposen:
  
Primer. La Conselleria de Cultura, Educació i Esport, conscient de l'enorme importància que representa l'Institut Valencià d'Art Modern com a centre cultural de la Generalitat Valenciana, per a promoció i enriquiment del patrimoni cultural col·lectiu, té previst ampliar i modernitzar les seues actuals instal·lacions de reconegut caràcter emblemàtic i rellevància internacional des del punt de vista museogràfic, que es troben ubicades dins del perímetre del Pla especial de protecció i reforma interior del barri del Carme de València, d'acord amb el Pla general d'ordenació urbana de València.
  
A tal fi, constituïx una de les línies d'actuació prioritària del Consell de la Generalitat realitzar amb caràcter urgent una millora del planejament urbanístic aplicable, per a adaptar-lo a les necessitats que són requerides per a mantindre i revitalitzar l'ús cultural, integrar-lo en l'àmbit mateix del centre històric de la ciutat i ampliar la seua oferta cultural.
  
Segon. Per això, es considera necessari redactar i tramitar el planejament precís que permeta preservar el dit patrimoni arquitectònic d'interés cultural i modernitzar el seu destí, de manera que s'assegure un alt grau de qualitat ambiental en un espai urbà i el seu entorn de rellevant protecció per a la recuperació i revitalització del casc històric de la ciutat de València, al dotar-lo de les infraestructures necessàries per al compliment de la seua utilitat pública i d'acord amb la seua funció social, la qual cosa justifica l'exercici de les potestats urbanístiques conforme al que preveu la llei.
  
Tercer. A este propòsit, corresponen a la Conselleria de Territori i Habitatge les competències en matèria d'urbanisme i ordenació territorial, medi ambient i habitatge, atribuïdes per Decret 8/2004, de 3 de setembre, del president de la Generalitat, per la qual cosa resulta procedent encomanar-li a esta Conselleria que, davall la seua responsabilitat, amb caràcter urgent, redacte i tramite els instruments de planejament i de gestió urbanística precisos per a promoure la remodelació, ampliació i execució de les actuals instal·lacions de l'Institut Valencià d'Art Modern.
  
Quart. Per a dur a terme la citada ampliació és necessària l'adquisició dels immobles afectats per esta. A tal fi, la Conselleria de Cultura, Educació i Esport, que té assignada la competència en matèria de promoció cultural en virtut del referit Decret 8/2004, proposa encomanar a la Conselleria de Territori i Habitatge, per raons d'eficàcia, atenent a la necessitat de disposar de vivendes per al reallotjament i d'acord amb el que exposa el paràgraf precedent, la gestió del corresponent expedient expropiatori i el reallotjament dels ocupants legals dels immobles afectats per l'ampliació de l'IVAM. Igualment, es proposa encomanar a la referida Conselleria de Territori i Habitatge la gestió de l'expedient de contractació i execució de les obres de demolició de les edificacions existents afectades per l'ampliació, així com de la corresponent tanca.
  
Per tot això i d'acord amb l'art. 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'establix el present Acord de comanda de gestió de conformitat amb les següents:
  
Clàusules:
  
Primera. Objecte de l'acord
  
És objecte del present acord encomanar a la Conselleria de Territori i Habitatge la redacció i tramitació, amb caràcter urgent, dels instruments de planejament i de gestió urbanística precisos per a promoure la remodelació, ampliació i execució de les actuals instal·lacions de l'Institut Valencià d'Art Modern (IVAM) i, així mateix, la contractació i execució de les obres de demolició citades en l'expositiu quart del present Acord, com també la gestió de l'expedient expropiatori per a l'adquisició dels immobles afectats per la dita ampliació i el reallotjament dels ocupants legals de tals immobles, segons l'annex al present acord que forma part integrant d'este.
  
Segona. Comissió paritària
  
Per a l'execució, desenrotllament i direcció dels treballs, així com per al seguiment del termini d'execució i del pressupost dels dits treballs, es constituirà una Comissió paritària formada per dos representants de cada una de les dos Conselleries, que actuarà davall la supervisió dels titulars dels dits departaments.
  
Tercera. Finançament
  
L'import del finançament serà abonat a la Conselleria de Territori i Habitatge, en la forma que es determine, per la Conselleria de Cultura, Educació i Esport a càrrec del Capítol VI - Inversions Reals, Projecte d'Inversió EM 780, Actuacions en el casc Històric i Artístic, del Programa 454.10 € Promoció Cultural, Museus i Belles Arts, d'acord amb les anualitats següents:
  
Any 4941 923.979,00 €
  
Any 2005 2.000.000,00 €
  
Any 0404 395.089,00 €
  
Any 2007 1.074.706,64 €
  
Total 3.963.876,64 €
  
Els crèdits adequats i suficients de les futures anualitats per al finançament d'este acord estan supeditades a l'aprovació de les Lleis de Pressupostos de la Generalitat Valenciana en cada exercici econòmic.
  
Quarta. Termini de vigència
  
S'establix una duració màxima per al present Acord de quatre anys a comptar des de la data de subscripció d'este, podent-se prorrogar per mitjà de nou acord entre ambdós conselleries.
  
Quinta. Publicació
  
El present Acord de comanda de gestió haurà de ser publicat per a la seua eficàcia en el Diari Oficial de la Generalitat Valenciana, en virtut del que disposa l'art. 15.3 de la Llei de Règim Jurídic de les Administracions Públiques i del Procediment Administratiu Comú.
  
En prova de conformitat, firmen en dos exemplars i a un sol efecte, el present
  
Acord en el lloc i data dalt indicats.
  
El conseller de Cultura, Educació i Esport
  
ALEJANDRO FONT DE MORA TURÓN
  
El conseller de Territori i Habitatge
  
RAFAEL BLASCO CASTANY
  
ANEXO
  
Actuacions a realitzar en relació a l'expropiació, desallotjament, demolició i tanca
  
Atenent a l'objecte del present acord, s'encomana a la Conselleria de Territori i Habitatge les actuacions necessàries per a dur a terme l'execució de les obres d'ampliació de l'Institut Valencià d'Art Modern, per mitjà de l'expropiació dels immobles que es relacionen en el Document I que s'incorpora al present Acord, així com la realització de totes aquelles actuacions que siguen necessàries per a obtindre l'efectiu reallotjament tant dels veïns que es vegen desplaçats dels seus domicilis d'origen, com a conseqüència de l'expropiació dels immobles necessaris per a dur a terme l'execució de les obres d'ampliació de l'IVAM, com dels ocupants legals de les vivendes que hagueren sigut adquirides amb anterioritat a l'inici de l'expedient expropiatori respecte dels quals la Generalitat Valenciana haguera adquirit tal compromís, en els termes que s'establisquen.
  
A tal fi, sobre la base del projecte d'expropiació, es duran a terme per la Conselleria de Territori i Habitatge les específiques actuacions i tràmits que es descriuen a continuació:
  
A) Pel que fa a la gestió de l'expedient expropiatori:
  
1. Encàrrec i revisió del projecte d'expropiació, i publicació de la relació de béns i drets objecte d'expropiació de conformitat amb el que preveu la legislació d'expropiació forçosa.
  
2. Actuacions davant del Registre de la Propietat per a obtindre el certificat de dominis i càrregues (article 32.1 del Reglament Hipotecari).
  
3. Confecció de notificacions individuals als afectats en orde a la convocatòria per als distints actes públics a celebrar, en la que siga requerida la presència d'estos últims.
  
4. Alçaments d'actes prèvies a l'ocupació sobre els models aprovats per l'administració expropiant.
  
5. Elaboració de la relació de titulars incompareixents, desconeguts o incapacitats sense representant legal, amb expressió de les circumstàncies que concórreguen, per a la remissió dels respectius expedients al Ministeri Fiscal als efectes previstos en l'Article 50 de la Llei d'Expropiació Forçosa i 51 del seu Reglament. Estes mateixes relacions s'elaboraran en els supòsits en què la propietat dels béns afectats fóra litigiosa per existir procediment jurisdiccional en curs respecte d'això.
  
6. Confecció de fulls de depòsit previ i remissió d'estos als interessats.
  
7. Preparació de les notificacions i de la publicació de la convocatòria per al pagament del depòsit previ.
  
8. Alçament d'actes d'ocupació sobre els models aprovats per l'administració expropiant i pagament de depòsits previs. En el cas que existisquen circumstàncies de qualsevol gènere que impedisquen el pagament dels Depòsits Previs, s'elaboraran els Fulls de Consignació dels Depòsits Previs en la Caixa General de Depòsits de la Conselleria d'Economia, Hisenda i Ocupació i es remetran a esta.
  
9. Actuacions davant del Registre de la Propietat i organisme corresponent de gestió tributària per a dur a terme l'anotació preventiva a favor de l'organisme expropiant (article 32.3 del Reglament Hipotecari).
  
10. Elaboració de les corresponents propostes d'adquisició amistosa d'acord amb les dades que deriven del projecte d'expropiació.
  
\* En el cas d'acceptació de les citades propostes d'adquisició i fixació definitiva del preu just en via administrativa, alçament d'actes de pagament sobre els models aprovats per l'administració expropiant i actuacions davant de l'organisme corresponent de gestió tributària i davant del Registre de la Propietat per a obtindre la inscripció de les finques a favor de l'administració expropiant.
  
\* En el cas que es rebutgen les propostes d'adquisició formulades per l'administració, elaboració de requeriments als particulars perquè elaboren els seus corresponents fulls d'estimaciói trasllat d'estos a l'administració expropiant:
  
- En el cas d'acceptació dels fulls d'estimació dels particulars per l'administració, alçament d'actes de pagament sobre els models aprovats per l'administració expropiant i actuacions davant de l'organisme corresponent de gestió tributària i davant del Registre de la Propietat per a obtindre la inscripció de les finques a favor de l'administració expropiant.
  
- En cas de rebuig de fulls d'estimació dels particulars per l'administració, elaboració dels fulls d'estimacióde l'administració per a la seua acceptació o rebuig pels particulars. En el cas que els particulars accepten el full d'estimacióde l'administració, alçament d'actes de pagament sobre els models aprovats per l'administració expropiant i actuacions davant de l'organisme corresponent de gestió tributària i davant del Registre de la Propietat per a obtindre la inscripció de les finques a favor de l'administració expropiant.
  
En el cas que els particulars rebutgen els fulls d'estimacióde l'administració, remissió dels expedients al Jurat Provincial d'Expropiació Forçosa, per a determinar definitivament el preu just en via administrativa.
  
11. En el supòsit de remissió dels expedients d'expropiació al Jurat Provincial d'Expropiació Forçosa de València, una vegada determinat definitivament en via administrativa el preu just expropiatori, alçament d'actes de pagament sobre els models aprovats per l'administració expropiant i actuacions davant de l'organisme corresponent de gestió tributària i davant del Registre de la Propietat per a obtindre la inscripció de les finques a favor de l'administració expropiant.
  
B) Pel que fa a reallotjaments
  
1. La realització dels estudis previs necessaris per a determinar, d'entre els afectats per les actuacions que desenvolupa la Generalitat Valenciana per a l'execució de les obres d'ampliació de l'IVAM, els que tinguen dret de reallotjament d'acord amb els criteris següents:
  
a- Els ocupants legals de les vivendes objecte d'expropiació en els termes establits per la Disposició Addicional quarta del Text Refós de la Llei sobre Règim del Sòl i Ordenació Urbana aprovat per Reial Decret Legislatiu 1/1992, de 26 de juny.
  
b- Els ocupants legals de les vivendes que, estant dins de l'àmbit d'ampliació de l'IVAM i havent sol·licitat expressament el reallotjament, hagueren sigut adquirides per la Generalitat Valenciana amb anterioritat a l'inici de l'expedient expropiatori i sempre que la Conselleria de Cultura, Educació i Esport haguera adquirit amb estos el compromís del seu reallotjament.
  
S'incorpora com a Document II la ?Relació d'immobles adquirits per la Generalitat Valenciana?.
  
2. L'elaboració de les propostes d'adjudicació de les vivendes de reallotjament i la seua resolució, d'acord amb el resultat dels estudis a què es referix el punt 1 anterior.
  
3. La redacció dels contractes d'arrendament o de venda de les vivendes de protecció pública en què es verificaran els reallotjaments dels afectats per les actuacions que desenvolupe la Generalitat Valenciana per a l'execució de les obres d'ampliació de l'IVAM.
  
4. El reallotjament de les famílies afectades es durà a terme preferentment en vivendes que es troben en el Centre Històric de València, per al que se sol·licitarà a l'oficina RIVA / IVVSA l'obtenció d'estes.
  
5. En el cas que no es disposara de vivendes de protecció pública que estigueren lliures en el moment en què s'hagueren de verificar els reallotjaments, es procedirà a l'adquisició de les vivendes necessàries per a efectuar tals reallotjaments en les condicions de venda o lloguer vigents per a les subjectes a règim de protecció pública. Serà assumit íntegrament per la Conselleria de Cultura, Educació i Esport el major cost que en estos casos supose l'adquisició de les vivendes en el mercat lliure i la seua posterior venda com a Vivenda Protegida als afectats amb dret a reallotjament.
  
C) Immobles en tràmit d'Adquisició Amistosa
  
Els immobles que estiguen en tràmit d'adquisició per compravenda amistosa per part de la Conselleria d'Economia, Hisenda i Ocupació, a proposta de la Conselleria de Cultura, Educació i Esport, s'inclouran en una relació com a Document III - ?Immobles en tràmit d'adquisició per compravenda amistosa?. Una vegada tal compravenda haja sigut elevada a escriptura pública, se suprimiran d'este document III, així com del Document I - ?Immobles a expropiar?, i s'inclouran en el Document II - ?Immobles adquirits per la Generalitat Valenciana?.
  
D) Demolició i tanca dels immobles
  
La contractació i execució de la demolició i tanca dels immobles afectats es realitzarà per la Conselleria de Territori i Habitatge.
  
València, 8 de novembre de 2004
  
El conseller de Cultura, Educació i Esport
  
ALEJANDRO FONT DE MORA TURÓN
  
El conseller de Territori i Habitatge
  
RAFAEL BLASCO CASTANY